**zmluva**

uzavretá v zmysle § 409 Obchodného zákonníka č. 513/91 Zb. v platnom znení
(ďalej len „Zmluva“)

**1. Zmluvné strany**

1.1 **Kupujúci**: **Poľnohospodárske družstvo Sekčov v Tulčíku**

Sídlo: Tulčík 323, 082 13 Tulčík

Štatutárny orgán: Ing. Václav Pacan, predseda predstavenstva

 IČO: 00200981

 DIČ: 2020518753

IČ DPH: SK202051875309

Tel: +421 51 7789811

Email: pdtulcik@pdtulcik.sk

Ďalej len „Kupujúci“

1.2 **Predávajúci**:

Sídlo:

Štatutárny orgán:

IČO:

 DIČ:

IČ DPH:

Bankové spojenie:

Číslo účtu IBAN:

Ďalej len „Predávajúci“

Túto zmluvu uzatvára Kupujúci ako obstarávateľ s Predávajúcim ako úspešným uchádzačom vo verejnom obstarávaní na predmet zákazky **„NÁKUP TECHNOLÓGIE A POĽNOHOSPODÁRSKEJ TECHNIKY“**, zadávaním zákazky v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2022. Túto zmluvu uzatvárajú zmluvné strany v súlade s výzvou a súťažnými podkladmi vrátane ich príloh a v súlade s predloženou ponukou úspešného uchádzača.

**2. Predmet kúpnej zmluvy**

2.1 Predávajúci sa touto zmluvou zaväzuje dodať Kupujúcemu Tovar a previesť na neho vlastnícke právo k tomuto Tovaru a Kupujúci sa zaväzuje zaplatiť za Tovar kúpnu cenu podľa tejto Zmluvy. Predmetom kúpnej zmluvy je **NÁKUP TECHNOLÓGIE A POĽNOHOSPODÁRSKEJ TECHNIKY** v súlade s požadovanými technickými, kvalitatívnymi a ostatnými podmienkami a charakteristikami tovaru za podmienok ďalej v tejto zmluve dohodnutých.

Predmet zákazky je zložený zo 4 častí:

1. časť: Paralelná dojáreň

2. časť: Systém detekcie ruje a sledovania zdravotného stavu kráv

3. časť: Naháňacia brána

4. časť: Automatická triediaca brána s koridorom

2.2 Predávajúci sa zaväzuje odovzdať kupujúcemu predmet kúpy podľa opisu a Technickej špecifikácie a parametroch predmetu zákazky uvedenej v **Prílohe č. 3 (Cenová ponuka Predávajúceho)**, ktorá je neoddeliteľnou súčasťou zmluvy. Kupujúci sa zaväzuje predmet zmluvy prevziať a zaplatiť dohodnutú kúpnu cenu špecifikovanú v čl. 4 tejto zmluvy.

2.3 Dodanie Tovaru zahŕňa jeho dodanie do miesta plnenia, predloženie príslušnej technickej a sprievodnej dokumentácie.

2.4 Predávajúci prehlasuje, že je vlastníkom Tovaru a je oprávnený s ním nakladať za účelom jeho predaja podľa tejto zmluvy.

**3. Dodacie podmienky**

3.1 Predávajúci sa zaväzuje dodať nový, doposiaľ nepoužitý Tovar Kupujúcemu **do 15.06.2025** s podmienkou uhradenia zálohovej faktúry v termíne splatnosti podľa tejto zmluvy.

3.2 Miestom dodania Tovaru sú priestory Kupujúceho nachádzajúce sa na adrese: **Poľnohospodárske družstvo Sekčov v Tulčíku, Tulčík 323, 082 13 Tulčík** (ďalej len „miesto dodania“).

3.3 Predávajúci je povinný Tovar riadne nainštalovať a uviesť do prevádzky v lehote na jeho dodanie uvedenej v bode 3.1.

3.4 Dodanie Tovaru do miesta dodania potvrdzuje Kupujúci písomne a to podpísaním preberacieho protokolu. V **Preberacom protokole** sapotvrdzuje druh, množstvo, vyhotovenie a kompletnosť dodaného Tovaru podľa **článku 2** tejto zmluvy.

3.5 Kupujúci je povinný pri dodávke Tovaru vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu Tovaru.

3.6 Zistenie vád je Kupujúci povinný oznámiť písomne formou **Reklamačného protokolu.**

3.7 Dodaný Tovar musí spĺňať všetky požadované kvalitatívne parametre a úžitkové vlastnosti uvedené v špecifikácii uvedenej **v článku 2** tejto Zmluvy. Kupujúci je oprávnený pri dodávke skontrolovať predmet zákazky a v prípade dodávky iného Tovaru, ako toho ktorý je uvedený **článku 2** tejto Zmluvy, tento Tovar neprevziať. Špecifikácia Tovaru v **článku 2** tejto zmluvy musí byť zhodná s tovarom uvedeným v ponuke predloženej Predávajúcim vo verejnom obstarávaní.

**4. Kúpna cena a platobné podmienky**

4.1 Kúpna cena Tovaru je stanovená na základe výsledkov verejného obstarávania, v súlade s ponukou Predávajúceho, ktorú v rámci verejného obstarávania predložil takto:

|  |  |  |  |  |
| --- | --- | --- | --- | --- |
| **Názov** | **Množstvo** | **Cena v EUR bez DPH** | **DPH v EUR (23%)** | **Cena v EUR s DPH** |
| **1. časť: Paralelná dojáreň** | 1 komplet |  |  |  |
| **2. časť: Systém detekcie ruje a sledovania zdravotného stavu kráv** | 1 komplet |  |  |  |
| **3. časť: Naháňacia brána** | 1 komplet |  |  |  |
| **4. časť: Automatická triediaca brána s koridorom** | 1 komplet |  |  |  |
| **SPOLU** | - |  |  |  |

4.2 Kúpna cena podľa tohto článku je cenou za nový kompletne funkčný Tovar bez závad. DPH bude Predávajúci účtovať podľa aktuálne platnej legislatívy. V uvedenej kúpnej cene podľa bodu je zahrnuté: cena Tovaru, clo, dopravné náklady, príslušná technická a sprievodná dokumentácia, opravy, údržba a všetky ostatné finančné náklady spojené s dodaním Tovaru Kupujúcemu.

4.3 Právo na zaplatenie kúpnej ceny vzniká Predávajúcemu riadnym splnením jeho záväzkov spôsobom uvedeným v tejto zmluve a ukončením preberacieho konania zo strany Kupujúceho.

4.4 Predmet zákazky sa bude financovať formou bezhotovostného platobného styku. Cenu za dodaný tovar zaplatí Kupujúci na základe 2 (dvoch) faktúr: **30 % kúpnej ceny z celkovej ceny technológie do 20 dní od podpisu zmluvy** oboma zmluvnými stranami. Konečnú faktúru za dodávku technológie vystaví Predávajúci **po jej dodaní so splatnosťou do 20 dní** od dátumu vystavenia faktúry. Zálohová faktúra bude odpočítaná z konečnej faktúry dodávky technológie dojárne.

 Kupujúci zabezpečí bezpečné uskladnenie technológie. Zároveň Kupujúci zabezpečí techniku na nakladanie, vykladanie technológie a jej presun na samotnú stavbu inštalácie ako aj likvidáciu obalového materiálu technológie.

 Kupujúci zabezpečí priamo na mieste montáže elektropripojenie pre potrebné náradie montážnych pracovníkov zhotoviteľa a minimálne jednu bezpečnú uzamykateľnú miestnosť pre náradie a hodnotnejšie veci rozbalenej technológie počas celej dĺžky montáže.

4.5 Faktúra musí obsahovať okrem povinných náležitostí aj **názov predmetu zákazky**, aby boli jednoznačne priradené výdavky k projektu a zamedzilo sa dvojitému financovaniu, taktiež odkaz na túto zmluvu. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju Kupujúcemu s uvedením novej lehoty jej splatnosti.

**5. Zodpovednosť za škodu a za vady, záručná doba**

5.1 Predávajúci ručí za vlastnosti Tovaru počas záručnej doby, ktorá bola Predávajúcim stanovená na **........ mesiacov** *(v súlade s predloženou cenovou ponukou).*

5.2 Predávajúci zodpovedá za to, že Tovar je dodaný podľa podmienok tejto Zmluvy, v súlade s jeho ponukou predloženou vo verejnom obstarávaní podľa čl. 2. a podľa platných právnych predpisov a počas záručnej doby bude mať vlastnosti dohodnuté v tejto zmluve.

5.3 Záruka na tovar sa nevzťahuje na rýchlo sa opotrebujúce súčiastky (strukové gumy, hadice, klinové remene a ostat. gumové časti), s podmienkou vykonávania pravidelných prehliadok na dojacom zariadení po 1000 prevádzkových hodinách. Tieto prehliadky budú fakturované nad rámec tejto zmluvy..

5.4 Zmluvné strany sa dohodli, že v prípade vady Tovaru počas záručnej doby, má Kupujúci právo požadovať a Predávajúci povinnosť bezplatne odstrániť vady Tovaru, vrátane, nie však len, všetkých prác spojených s jeho opravami, dodávky náhradných dielov nutných k jeho bezchybnému prevádzkovaniu, poradenskej starostlivosti o inštalovaný Tovar, dodávky funkčného príslušenstva k Tovaru.

5.5 Záruka na Tovar podľa tohto článku platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií Predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou zo stany Kupujúceho.

5.6 Kupujúci sa zaväzuje, že reklamácie a vady (poruchy) Tovaru uplatní bezodkladne po ich zistení. Ohlásenie vady Tovaru za Kupujúceho oznámi Predávajúcemu oprávnená osoba Kupujúceho na tel. číslo: ……………………, alebo na e mail: ……………………………….

**6. Sankcie**

6.1 Nárok na zmluvné sankcie a úrok z omeškania nevzniká vtedy, ak sa preukáže že:

1. omeškanie je spôsobené účinkom vyššej moci alebo
2. omeškanie je spôsobené druhou zmluvnou stranou.

6.2 Za okolnosti vylučujúce zodpovednosť sa považuje tiež konanie, respektíve nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Kupujúceho Predávajúcemu.

6.3 Zmluvné strany sa dohodli na nasledovných sankciách:

1. za omeškanie Predávajúceho s dodaním predmetu zmluvy podľa bodu 3.1 tejto zmluvy vzniká zmluvná pokuta vo výške 0,01 % z hodnoty celého predmetu zmluvy za každý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie tovaru, alebo iných dokladov, ktoré je Predávajúci povinný predložiť Kupujúcemu podľa tejto zmluvy
2. za omeškanie Kupujúceho so zaplatením kúpnej ceny je Predávajúci oprávnený uplatniť si úrok z omeškania vo výške 0,01 % z nezaplatenej ceny za každý deň omeškania.

6.4 Zmluvnú pokutu zaplatí povinná zmluvná strana oprávnenej zmluvnej strane v lehote 15 kalendárnych dní odo dňa doručenia faktúry do sídla povinnej zmluvnej strany. Kupujúci je oprávnený započítať si svoju pohľadávku na náhradu škody alebo na zmluvnú pokutu voči Predávajúcemu proti pohľadávke Predávajúceho na zaplatenie kúpnej ceny.

**7. Odstúpenie od zmluvy**

7.1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a následne zákona č. 513/1991 Zb. Obchodného zákonníka v znení neskorších predpisov.

7.2 Kupujúci je oprávnený odstúpiť od Kúpnej zmluvy, keď Predávajúci akokoľvek porušil zmluvné povinnosti.

7.3 Odstúpenie od zmluvy je účinné dňom doručenia písomného oznámenia o odstúpení od Kúpnej zmluvy druhej zmluvnej strane.

7.4 Predávajúci je oprávnený od tejto zmluvy odstúpiť, ak:

a) Kupujúci vstúpi do nútenej správy, na jeho majetok bude vyhlásený konkurz, bude vyhlásené exekučné konanie.

b) V primeranej lehote neposkytne spolupôsobenie, pričom zmarí Predávajúcemu možnosť vykonať plnenie podľa tejto zmluvy.

d) Vzniknú nepredvídané okolnosti na strane Kupujúceho, ktoré zásadne zmenia podmienky plnenia tejto Zmluvy a súčasne sa nejedná o okolnosti vylučujúce zodpovednosť Kupujúceho,

e) Je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou Kupujúceho.

**8. Vlastnícke právo**

8.1 Kupujúci nadobudne vlastnícke právo k predmetu zmluvy alebo jeho časti po riadnom zaplatení podľa bodu 4. tejto zmluvy. Riziká vyplývajúce z používania predmetu zmluvy (poškodenie, prípadne zničenie) prechádzajú na kupujúceho po protokolárnom prevzatí predmetu zmluvy.

**9. Spoločné ustanovenia**

9.1 **Informácie o projekte:**

**Názov projektu: Nákup technológie a poľnohospodárskej techniky**

**Poskytovateľ:** Pôdohospodárska platobná agentúra

**Číslo výzvy:** 65/PRV/2022 – Aktualizácia č. 1

**Operačný program:** Program rozvoja vidieka SR 2014-2022 (ďalej len „PRV”)

**Opatrenie:** 4 - Investície do hmotného majetku

**Podopatrenie:** 4.1 – Podpora na investície do poľnohospodárskych podnikov

**Fond:** Európsky poľnohospodársky fond pre rozvoj vidieka: Európa investuje do vidieckych oblastí

9.2 Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

9.3 Predávajúci a Kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou (auditom) overovaním a to v lehote stanovenej Kupujúcim.

**10. Záverečné ustanovenia**

10.1 Ustanovenia Zmluvy o plnení zákazky, uvedené v bode 2, je zakázané čiastočne alebo úplne upraviť (dodatkom alebo jednostranne) v rozpore s vyššie uvedeným alebo ich zo Zmluvy o plnení zákazky čiastočne alebo úplne vypustiť.

10.2 V prípade „vis major – vyššia moc“, ktorá nastane po podpísaní tejto zmluvy (zmena zákonov, DPH, colných predpisov, omeškanie dodávky, atď.), je Predávajúci oprávnený posunúť termín dodávky a upraviť podmienky zhotovenia diela. Predávajúci o týchto prípadných zmenách upovedomí Kupujúceho do 14 dní od termínu, kedy sa Predávajúci dozvedel o prípadných zmenách, s čím Kupujúci súhlasí.

10.3 Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.

10.4 Zmluva je vyhotovená v troch vyhotoveniach, z ktorých jedno vyhotovenie obdrží Predávajúci a dve vyhotovenia Kupujúci.

10.5 Zmluvné strany sa dohodli, že prípadné spory vyplývajúce z tejto Zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky.

10.6 Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej zmluvy. Zmluvné strany sa a takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.

10.7 Zástupcovia zmluvných strán prehlasujú, že túto zmluvu uzatvárajú na základe slobodnej vôle, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluve porozumeli v celom rozsahu.

10.8 Táto Zmluva nadobúda platnosť a účinnosť dňom neskoršieho podpisu oprávnenými zástupcami zmluvných strán.

10.9 Neoddeliteľnými prílohami tejto zmluvy sú:

* Príloha č. 1 - Zoznam subdodávateľov
* Príloha č. 2 Údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora (ak relevantné)
* Príloha č. 3 – Cenová ponuka Predávajúceho

V ............................., dňa:..................... V ............................., dňa:.. ....................

Za Predávajúceho: Za Kupujúceho:

................................................. .................................................

Príloha č. 1 Zmluvy: Zoznam subdodávateľov

**ZOZNAM SUBDODÁVATEĽOV**

|  |
| --- |
| **PREHĽAD SUBDODÁVATEĽOV** |
| **Obch. meno, sídlo alebo miesto podnikania, IČO)** | **Kontaktná osoba****(meno a priezvisko, tel. č., e-mail)** | **Popis dodávok vykonávaných subdodávateľom** | **Podiel plnenia zmluvy v % z celkového objemu** | **Podiel plnenia zmluvy vo finančnom vyjadrení** |
| [[1]](#footnote-2) |  |  |  |  |
|  |  |  |  |  |
|  |  |  |  |  |
| **SPOLU** |  |  |  |  |

Čestne vyhlasujem, že každý subdodávateľ spĺňa alebo najneskôr v čase plnenia bude spĺňať podmienky podľa § 32 ods.1 prípadne podľa § 11 ods. 1 zákona o verejnom obstarávaní; tým nie je dotknutá zodpovednosť úspešného uchádzača alebo uchádzačov za plnenie predmetu zmluvy.

Akceptujem pravidlá zmeny subdodávateľov počas plnenia zmluvy, ktoré sú uvedené v návrhu zmluvy.

V ............................., dňa: V ............................., dňa:

Za Predávajúceho: Za Kupujúceho:

................................................. .................................................

\* Údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

1. Pokiaľ uchádzač k podpisu zmluvy nemá subdodávateľov, tabuľka bude prázdna [↑](#footnote-ref-2)